Vi var meget meget glade for at bo i Chiara’s lejlighed. Der er meget stille og vi har sovet godt i en god seng. Der er fantastisk god plads til to personer og alting fungerede fint i lejligheden. Den ligger desuden et fantastisk sted i Bologna. Der er både lokalt liv, spisesteder samt en lille lokal bager og samtidig er man tæt på alting - også det vi gerne ville se som turister. I tillæg ligger der et supermarked lige nedenfor lejligheden. Vi kom til at holde meget af at være på Stefano pladsen. Tak til Chiara for gode ideer til spisesteder og andet godt og for meget hurtige og venlige svar på vores spørgsmål.